Turismi Keskkorraldus Eestis
Turismi Keskkorraldus Eestis oli aastatel 1930–1940 Tallinnas töötanud sihtasutus. Sihtasutusele panid 1930 aluse teedeministeerium, Tallinna linnavalitsus, Eesti Turistide Ühing, AS Eesti Reisibüroo ning Võõrastemajade ja Restoranide Pidajate Ühing. Sihtasutus arendas ja korraldas Eesti sise- ja välisturismi, ehitas mitmeid turistide puhkekodusid (nt Vilsandile, Haanjasse). Aastast 1931 oli sihtasutus Rahvusvahelise Turismiliidu (prantsuse Alliance Internationale de Tourisme) liige.